50 milljarða skuldahreinsun - leikhús fáránleikans!

Í fréttum Stöðvar-2 í kvöld var fullyrt að síðustu dagana fyrir yfirtöku ríkisins á Kaupþingi hafi bankinn afskrifað 50 milljarða króna skuldir yfirmanna og valinna lykilstarfsmanna í bankanum, og forðað þeim þar með frá gjaldþroti vegna hlutafjárkaupa sem fjármögnuð voru með lánum. Við erum ekki að tala um 50 milljónir - ó, nei. Fimmtíu milljarðar - fimmtíu þúsund milljónir.

Ekki náðist í neinn af stjórnendum Kaupþings til að staðfesta þetta, en í yfirlýsingu sem kom frá bankanum fyrr í dag er fullyrt að öll viðskipti og kröfur gamla Kaupþings hafi fluzt yfir til Nýja Kaupþings og muni þar fá "eðlilega" meðferð. Þar er reynt að klóra yfir skítinn með hálfsannindum sem í raun eru ekkert annað en ósannindi.

Af sama toga er yfirlýsing Fjármálaeftirlitstins þar sem segir að "Fjármálaeftirlitið hafi ekki sérstaklega samþykkt niðurfellingu krafna sem tengjast lánveitingum til starfsmanna bankanna". Þeir samþykktu það ekki sérstaklega. Hvað skyldi það nú þýða? Annað hvort samþykkir maður eitthvað eða maður samþykkir það ekki. Það er hægt að samþykkja ólöglegt athæfi með aðgerðarleysi - Þögn er sama og samþykki segir máltækið. Yfirlýsing Fjármálaeftirlitsins er aumt yfirklór. Og nú er nóg komið af útúrsnúningum.

Sé það rétt að tilgangur skuldahreinsunarinnar hafi verið sá að tryggja þessum starfsmönnum vinnu í Nýja Kaupþingi - þar sem lög leyfa ekki að gjaldþrota fólk sé ráðið sem stjórnendur í ríkisbönkum - þá hljóta fleiri að hafa vitað af þessu en bankastjórnin. Það gefur auga leið.

Fjármálaeftirlitið verður að standa gleggri skil sinna gjörða. Sömuleiðis fjármálaráðherra og viðskiptaráðherra. Vissu þeir af þessu, en létu það viðgangast?

Burt með þetta Fjármálaeftirlit - stjórn og starfslið þess. Burt með alla þá stjórnendur Kaupþings sem þáðu eða ákváðu skuldahreinsun fyrir útvalda. Burt með þá ráðamenn sem vissu af þessu og samþykktu með beinum eða óbeinum hætti. Burt með þetta spillingarlið, hvar í flokki sem það stendur.

Við erum stödd í leikhúsi fáránleikans - spillingin er svo ótrúleg að það tekur engu tali.

Fyrri ummæli:
Ég var að lesa fall Rómaveldis og þar ríkti mikill spilling rétt fyrir fallið, minnir í mörgu á stöðu Íslands í dag.

Getur hugsagst að Kristján Arason, eiginmaður Þorgerðar Katrínar Gunnarsdóttur, menntamálaráðherra, sé meðal þeirra sem fékk niðurfellt lán.

"Burt með þetta Fjármálaeftirlit - stjórn og starfslið þess. Burt með alla þá stjórnendur Kaupþings sem þáðu eða ákváðu skuldahreinsun fyrir útvalda. Burt með þá ráðamenn sem vissu af þessu og samþykktu með beinum eða óbeinum hætti. Burt með þetta spillingarlið, hvar í flokki sem það stendur"

Tek undir þetta - burt með allt þetta spillingarlið- og það strax.

Hverskonar þjóðfélag er þetta eiginlega ?

||

Hvað skal gera Ólína? Fólkið sem á að vera á vaktinni er það ekki. Mér fallast hendur.

||

Ef þetta reynist vera satt, þá verður að fara strax í rannsókn á þessu og fá erlenda aðila til þess því íslenskum er ekki treystandi spilliningin hér er alltof mikil.

||

Þetta er viðbjóðslegur glæpalýður og sori í gegn. Held að þessi orð mín fái að standa þó stór séu.

En það er rétt hjá þér Ólína. Þetta er leikhús fáránleikans og stjórnvöld gera ekki neitt því þar eru allir samsekir. Satt best að segja þá held ég að blóðug bylting sé það eina sem að dugi til.

||

Eggert talandi um blóðuga byltingu, þannig hrundi Rómaveldi.

||

Auðvitað á að fá erlenda aðila til að rannsaka þessi mál og það strax. Þessi spilling virðist engan endi taka. Svo veður annar Baugs um og kaupir fyrirtæki á útsölu. Já það er furðulegt landið í dag.

||

Þetta er fullyrt í öllum fréttatímum í kvöld.

Mig munar ekkert um að borga fyrir bankastrákana (og -stelpurnar). Þette er ekki nema 150 þús. á hvern Íslending - Mér þykir verra að vikugamalt barnabarn mitt skuldar líka 150 þús.

||

Þetta er óskiljanlegt.

Þetta fólk var á leið á vanskilaskrá vegna skulda og hefði þar með orðið óhæft sem starfsmenn fjármálafyrirtækja.

Þetta fólk er samt ekki óhæft vegna þess hve mörgum það hefur komið á vanskilaskrá.

þessar reglur um vanskil og starfsmenn hafa væntanlega verið settar vegna þess að það þótti skynsamlegt.

||

Í Kastljósinu í kvöld var fjallað um hvað hvert barn sem fæðist erfir stóran skuldabagga, 7 milljónir ef ég man rétt, skuldir þjóðarbúsins, einstaklinga og ríkis. Inn í töluna vantaði samt skuldir bankanna.

Síðan var talað við einhvern sérfræðing. Hann sagði að vissulega væri slæmt að svona byrðar væru lagðar á nýfædd börn, en á móti kæmi að barnið erfði líka eignirnar sem eru á bak við skuldirnar!

Það er nefnilega það. Getur verið að RÚV hafi fengið fyrirskipun um að dempa alla umræðu til að missa ekki hálfa þjóðina úr landi? Leppar séu fengnir til að koma með fleiri lygar og hálfsannleik?

Við höfum séð hvernig hinar meintu eignir bankanna reyndust ekki pappírsins virði þegar á reyndi, en skuldirnar lifa góðu lífi.

||

Þeygi er það gott. Og er nú hvergi hjálpræði fyrir þjóð vora að finna nema í gæsku guðs, óendanlegri, ólýsanlegri og fullkomlega óskiljanlegri!

||

Maður er bara orðlaus. Tek undir hvert einasta orð. Og eins og spyr eins og fleiri, getum við virkilega ekki gert eitthvað í þessu? Getum ekki látið valta endalaust yfir okkur á skítugum skónum. Maður er fyrir löngu búinn að missa alla virðingu fyrir opinberum aðilum og viðskiptalífinu, en það versta er að maður er að fara að missa alla virðingu fyrir sjálfum sér (fyrir að hafa, og er ennþá láta þessa vitleysu viðgangast).

||

Ég er þeirrar skoðunar að ríkisstjórnin eigi að víkja sem fyrst og boða eigi til kosninga í mars eða apríl. Ég er farinn að hallast á þá skoðun að ekki eigi að leyfa neinum af núverandi þingmönnum þjóðarinnar að bjóða sig fram í þessum kosningum. Í framhaldi af kosningunum á að stofna utanþingsstjórn með hæfum, reynslumiklum einstaklingum úr þjóðfélaginu. Hlutverk Alþingis verði að semja og samþykkja lög og þau megi ekki leggja fram nema sérstök laganefnd þingsins hafi fengið þau til meðhöndlunar. Allir flokkar á þingi eigi sinn fulltrúa í laganefnd, en það verði ekki hlutverk nefndarinnar að stöðva frumvörp, heldur að fá vitrænar skýringar á innihaldi þeirra. Fulltrúi laganefndarinnar sjái síðan um að leggja frumvarpið fram í þinginu.

Ummæli:
Nú er mér öllum lokið. Ef þessi siðspilling og sori verður látinn viðgangast þá verður byltingarástand á Íslandi.

Þúsundir Íslendinga ég þar á meðal höfum lent í fjárhagsvandræðum með fyrirtæki okkar svo sem vegna gengisfellinga, aflabrests og annarra ófyrirséðra hluta, stundum eflaust líka vegna óráðsíju og bruðls og að hafa ekki sést fyrir í fjármálunum. Hvað sér meðferð fengum við, var okkur útveguð ný vinna var eitthvað afskrifað ó nei ó nei. Hvað gerði ríkið, jú það eltist við mig í meira en tíu ár með gamlar skattaskuldir og hellti dráttarvöxtum á dráttarvexti ofan mánaðarlega ofaná allt klabbið tók lögtök og svo árangusrslaus fjárnám og svo framvegis og svo framvegis og hvar voru bankarnir eða fínu bankamennirnir, sögðu þeir æ æ þú varst bara svo óheppinn að við ætlum að létta þessu af þér. Nei aldeilis ekki það lið var nú verst af öllum og hrokinn eftir því, það var gengið á mann með þvílíku offorsi, gengið að ábyrgðarmönnum mínum s.s. aldraðri móður minni með fjárnámum og auglýstum nauðungaruppboðum á aleigunni hennar og svo framvegis. Manni var í raun úthýst úr samfélaginu. Maður mátti ekkert eiga, ekki einu sinni bíldruslu og lengi vel fékk maður ekki einu sinni að eiga eða stofna bankareikning til að geyma peninga á hjá fínu bönkunum og langrækni þeirra var sko útyfir allt. Manni var lengi vel gert lífið algjörlega óbærilegt. og nánast úthýst úr þessu þjóðfélagi.

Margir Íslendingar kannast við þessa sögu, ef ekki á sjálfum sér þá á vinum sínum og vandamönnum.

Ef þetta óþjóðalið og bankapakk sem hefur vaðið áfram af þvílíkum hroka og siðblindu á nú þegar þeir eru búnirað keyra öllu í kaldakol og þar með allri þjóðinni og alls sárasaklausu fólki á að líðast þesssi óhæfuverk þá segi ég bara nú er mælirinn alveg fullur. Ef ekki verður tekið á þessu þá hvet ég til vopnaðarar byltingar alþýðunnar á Íslandi og við tökum þá upp dómstóla alþýðunnar til að koma þessu pakki undir mannahendur !

Ég segi hvað er Fjármálaeftirlitið að gera og hvar er nú sá spísperrti viðskiptamálaráðherra Samfylkingarinnar Björgvin G. Sigurðsson sem er æðsti yfirmaður Fjármálaeftirlitsins.

Skyldi maður nú sjá framan í enn eitt glottið á honum í næstu sjónvarpssendingu.

Talandi um hvað þetta séu nú traustir og góðir aðilar. Í sumar ferðaðist hann um hálfan heiminn með Ingibjörgu Sólrúnu Gísladóttur á SAGA CLASS og með einkaþotum elítunnar til að segja öllum heiminum hvað bankarnir væru nú sterkir og hvað þetta væru nú góðir gæjar og hvað Ríksstjórnin myndi nú standa með þeim fram í rauðann dauðann. Alllt í boði KAUPÞINGS, BAUGS og LANDSBANLKANS. Fyrirgefið þið ég er með æluna uppí háls !

ÞESSI MAÐUR ER NÚ SÝNIST MÉR RÚINN ÖLLU TRAUSTI OG FLOKKURINN HANS SAMFYLKINGINN LÍKA, HVENÆT ÆTLAR ÞÚ AÐ SJÁ ÞAÐ LÍKA ÓLÍNA !

Verkefni: Tilfinning
Merking: Reiði;Hneykslun;Fyrirlitning;Ógeðistilfinning